text: কুমিল্লায় যথাযোগ্য মর্যাদায় জাতির জনকের ৪০তম শাহাদাৎ বার্ষিকী ও জাতীয় শোক দিবস পালিত – comillaweb.com
  কুমিল্লায় যথাযোগ্য মর্যাদায় জাতির জনকের ৪০তম শাহাদাৎ বার্ষিকী ও জাতীয় শোক দিবস পালিত
  কুমিল্লায় যথাযোগ্য মর্যাদায় পালিত হয়েছে স্বাধীনতার মহান স্থপতি জাতির জনক বঙ্গবন্ধু শেখ মুজিবুর রহমানের ৪০তম শাহাদাৎ বার্ষিকী ও জাতীয় শোক দিবস।
  দিবসটি উপলক্ষে সারাদেশের মতো কুমিল্লায় নানা কর্মসূচির আয়োজন করা হয়।
  কর্মসূচির মধ্যে ছিলো জাতির জনকের স্মৃতি স্তম্ভে পুষ্পস্তবক অর্পণ করে শ্রদ্ধা নিবেদন, শোক র‌্যালি, আলোচান সভা প্রভৃতি।
  দিবসটি উপলক্ষে সকালে নগরীর পৌর উদ্যানে নির্মিত জাতির জনকের মোরালে পুষ্পস্তবক অর্পণ শেষে পৃথক পৃথক র‌্যালি অনুষ্ঠিত হয়।
  মহানগর আওয়ামীলীগের উদ্যোগে একটি বিশাল র‌্যালি নগরীর বিভিন্ন সড়ক প্রদক্ষিন করে। কুমিল্লা-৬ আসনের সংসদ সদস্য হাজী আ.ক.ম বাহাউদ্দিন বাহার এতে নেতৃত্ব দেন। এতে কুমিল্লা জেলা ফুটবল এসোসিয়েশনের সভাপতি আরফানুল হক রিফাত, সদর দক্ষিণ উপজেলা ভাইস চেয়ারম্যান আবদুল হাই বাবলু, কুমিল্লা টাউন হলের সাধারণ সম্পাদক আবিদুর রহমান জাহাঙ্গীর প্রমূখ অংশ নেন।
  এদিকে জেলা প্রশাসনের উদ্যোগে পৃথক র‌্যালি অনুষ্ঠিত হয়। এতে কুমিল্লা জেলা প্রশাসক হাসানুজ্জামান কল্লোল, জেলা পরিষদের প্রশাসক আলহাজ্ব ওমর ফারুক, পুলিশ সুপার মো: শাহ আবিদুর রহমান, জেলা মুক্তিযোদ্ধা কামান্ডর সফিউল আহমেদ বাবুল, সিভিল সার্জন ডা. মুজিবুর রহমান প্রমূখ অংশ নেন।
  পরে দলীয় কার্যালয়ে অনুষ্ঠিত হয় আলোচনা সভা।
  Previous যতদিন বাঙালি জাতি থাকবে ততদিন জাতির জনক বঙ্গবন্ধু বাঙালির হৃদয়ে চির অম্লান হয়ে থাকবেন —মৎস্য ও প্রানী সম্পদ মন্ত্রী এডভোকেট ছায়েদুল হক